Република Србија
Аутономна покрајина Војводина
ОПШТИНА БАЧКИ ПЕТРОВАЦ
Комисија за јавне набавке
Број:  ЈН 404-23/2015-05-2
Датум: 20. новембар 2015.
Бачки Петровац, Коларова 6.


На основу члана 63. став 3. Закона о јавним набавкама („Службени гласник РС“, бр. 124/2012 и  14/2015) достављамо 

ПОЈАШЊЕЊЕ КОНКУРСНЕ ДОКУМЕНТАЦИЈЕ бр. 2.

Комисија за јавне набавке за набавку радова у отвореном поступку јавне набавке - Спортска хала у Гложану,  број 404-23/2015-05 даје следеће појашњење Конкурсне документације, и то: 
ПИТАЊЕ: На који обим сертификације треба да гласе тражени ISO сертификати?
[bookmark: _GoBack]ОДГОВОР: За област извођења радова у високоградњи
ПИТАЊЕ: Кад може да се изврши обилазак локације на којој је предвиђена изградња спортске хале?
ОДГОВОР: Заинтересовани понуђачи могу да обиђу локацију сваког радног дана у времену од 9-15 часова (пре тога потребно је уговорити долазак и термин). Контакт особа је Маја Червенак, тел 062/88 528 41
ПИТАЊЕ: Да ли писма о намерама банке морају бити обавезујућег карактера?
ОДГОВОР: Писма о намери пословне банке МОРАЈУ бити обавезујућег карактера	
ПИТАЊЕ: С обзиром да се тражи као један од додатних услова да имамо минимум 30 радника грађевинске струке питамо:

Да ли тај услов испуњавају и запослени по уговору о раду који су распоређени на радна места лимар, зидар и остали помоћни радници у чијем су опису посла грађевински радови, а који немају школску стручну спрему, али имају  дугогодишње искуство рада на грађевини, посебно узевши у обзир да школа као таква за зидара и сл. не постоји.

Да ли и ти радници испуњавају ваш додатни услов?

ОДГОВОР: Понуђач уговором о раду из кога се види на које радно место је радник распоређен доказује услов да располаже довољним кадровским капацитетом који се односи на минимум 30 радника грађевинске струке. Наручилац није предвидео да понуђач као доказ доставља и њихове дипломе.

ПИТАЊЕ: Желимо обавестити Наручиоца, да потенцијални Понуђач није у могућности доставити ПППД образац за месец који предходи месецу објављивања ЈП за подношење понуда, тј. за октобар 2015. године. 
Разлог је обрачун личних доходака, који се по закону до 30-тог у месецу обрачунавају за предходни месец. 
30.10.2015. године је обрачунат лични доходак за септембар месец и предат Пореској управи. 
Пошто је Позив за подносење понуда објављен 06.11. 2015. године, а рок за предају 26.11.2015. године, потенцијални Понуђачи неће извршити обрачун за октобар месец, пошто је законски рок за предају 30.11., што је после рока за предају тендера
Молимо Наручиоца да ово узме у обзир

ОДГОВОР: Наручилац ће уважити ово тумачење

ПИТАЊЕ: Да ли  у случају заједничке понуде образац 1 испуњава, оверава потписом и печатом само Носилац посла? Да ли је потребна још нека изјава?

ОДГОВОР: Довољно је да обрасце попуни и овери печатом овлашћени носилац понуде 

ПИТАЊЕ: У конкурсној документацији за изградњу спортске хале у Гложану, у делу структуре цене стоји: на стр. 69/112, ПОС 02,02,10, дат је опос за набавку и монтажу циркулационих пумпи, али није дата количина која се обрачунава; На стр. 89/112, ПОС II/14, потребно је обрачунати 12% од претходне ставке бр. 13 а логично би било да се обрачунава од ставке бр. 12 и 13; На стр. 89/112, ПОС II/16, потребно је обрачунати 40% од ставке бр. 9 а логично би било да се обрачунава од ставке бр. 15; На стр. 91/112 ПОС III/19, потребно  је обрачунати 50% од ставке бр. 20. А ставка се не садржи у предмеру радова.
Да ли ће се мењати описи ових позиција и како попунити структуру цене како би понуда била исправна?

ОДГОВОР: Након конксултација са одговорним пројектантима у погледу количина за позицију 02.02.10 које се односе на ''набавку и монтажу циркулационих пумпи на циркулационим водовима код бојлера'', Наручилац  даје следеће појашњење конкурсне документације: 

Као што је и описано у позицији 02.02.10 која гласи ''Набавка и монтажа циркулационих пумпи на циркулационим водовима код бојлера. На воду су предвиђене по две пумпе, 1 радна и 1 резервна'', ради се о две циркулационе пумпе. Међутим, предмером радова који је преузет из пројекта, а тиме и конкурсном документацијом није специфициран број комада у оквиру ове позиције, јер је иста предвиђена у оквиру машинских инсталација на позицији 29 у делу ''Соларни систем'' на страни 99/113 конкурсне документације. Стога, у позицији 02.02.10 није ни наведен број комада и он се обрачунава и сматра као 0 (нула), а позиција је дата у циљу приказивања границе пројекта између хидротехничких и машинских инсталација за припрему санитарне топле воде помоћу соларних колектора.

ПИТАЊЕ: Којег је датума објављен позив за јавну набавку ЈН бр. 404-23/2015-05?
ОДГОВОР: 6. Новембра 2015.
ПИТАЊЕ: За који је прецизно период  потребна Потврда о броју дана неликвидности НБС?
ОДГОВОР: За период годину дана пре објављивања позива за подношење понуда, то значи за период 06.11.2014-06.11.2015
ПИТАЊЕ: Да ли у случају заједничке понуде потврду о броју дана неликвидности НБС треба да доставе сви учесници у заједничкој понуди или само носилац посла?
ОДГОВОР: Додатне услове понуђачи испуњавају заједно, што значи да је довољно да један од учесника испуни овај услов
ПИТАЊЕ: Да ли је за доказивање испуњености обавезних услова  из Закона о ЈН чл.75. ст.1 од тачке 1) до тачке 4). , а који су наведени под тачкама 1.1  од 1) до4) стр. 24 у вашој конкурсној документацији довољно доставити решење из регистра понуђача и/или изјаву о интернет страници на којој се налазе јавно доступни подаци?
ОДГОВОР: Довољно је, уз напомену да обавезне услове мора да испуни сваки учесник у заједничкој понуди.
ПИТАЊЕ: Да ли ангажовањем 1 дипл.инж електротехнике са лиценцом 450 и 1 дипл.инж електротехнике са лиценцом 453  испуњавамо услов број. 1.2.2. В) ?
ОДГОВОР: Испуњавате услов

